Α4-0258/95

Ψήφισμα σχετικά με την πέμπτη ετήσια έκθεση της Επιτροπής που αφορά την εφαρμογή της μεταρρύθμισης των διαρθρωτικών ταμείων το 1993 (COM(95)0030 - C4-0117/95)

Το Ευρωπαϊκό Κοινοβούλιο,

- έχοντας υπόψη την 5η ετήσια έκθεση της Επιτροπής σχετικά με την εφαρμογή της μεταρρύθμισης των διαρθρωτικών ταμείων 1993 (CΟΜ(95)0030 - C4- 0117/95),

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1993 και ιδιαίτερα τα κεφάλαια 6 και 7,

- έχοντας υπόψη τον κανονισμό ΕΟΚ 2052/88 ((EE L 185, 18.7.1988, σελ. 9)) και ιδιαίτερα το άρθρο 16, τον Kανονισμό ΕOΚ 4253/88 ((EE L 374, 31.12.1988, σελ. 1)) και ιδιαίτερα το άρθρο 31, και τον Κανονισμό (ΕΟΚ) 4255/88 ((EE L 374, 31.12.1988, σελ. 21)),

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Κοινωνικών Υποθέσεων και Απασχόλησης, της Επιτροπής Ελέγχου του Προϋπολογισμού και της Επιτροπής Αλιείας (Α4-258/95),

Α. εκτιμώντας ότι η 5η ετήσια έκθεση καλύπτει μόνο τον τελευταίο χρόνο της πρώτης περιόδου εφαρμογής της μεταρρύθμισης των διαρθρωτικών ταμείων (1988-1993) και ότι περιέχει ήδη την αξιολόγηση, αν και όχι ολοκληρωμένη, των αποτελεσμάτων της περιόδου αυτής,

Β. εκτιμώντας τις μακροοικονομικές δυσκολίες που αντιμετωπίσθηκαν κατά την εφαρμογή των κοινοτικών διαρθρωτικών πολιτικών και συγκεκριμένα την θεαματική αύξηση της ανεργίας που σημειώθηκε σε όλα τα κράτη μέλη της Ένωσης κατά την περίοδο 1988-1993[semigr ] εκτιμώντας ότι η οικονομική συγκυρία πρέπει να ληφθεί υπόψη κατά την αξιολόγηση της αποτελεσματικότητας των κοινοτικών διαρθρωτικών πολιτικών,

Γ. εκτιμώντας ότι τα διαρθρωτικά ταμεία θα έπρεπε να συμβάλλουν στην προσέγγιση των περιφερειών και ότι οι διαφορές μεταξύ των πλουσίων και των φτωχών περιφερειών εξακολουθούν να είναι αισθητές παρά τα σημαντικά χρηματοδοτικά κονδύλια[semigr ] εκτιμώντας επίσης ότι τρία από τα τέσσερα λιγότερο ανεπτυγμένα κράτη της Ένωσης διατήρησαν κατά την περίοδο 1988-1993 δείκτη ανάπτυξης σαφώς υψηλότερο από τον κοινοτικό μέσο όρο,

Δ. εκτιμώντας τις δυσκολίες που παρουσιάζει η βραχυπρόθεσμη αξιολόγηση πολλών από τις παρεμβάσεις των διαρθρωτικών ταμείων και ιδιαίτερα των δράσεων στον τομέα των έργων υποδομής και του ανθρώπινου δυναμικού, των οποίων η αποτελεσματικότητα μπορεί να εκτιμηθεί πλήρως μόνο μακροπρόθεσμα, και ότι κατά συνέπεια η αξιολόγηση που βασίζεται αποκλειστικά στο ΑΕΠ αποδεικνύεται ανεπαρκής,

Ε. εκτιμώντας ότι τα διαρθρωτικά ταμεία δεν αποτελούν παρά ένα επιπλέον μέσο της δράσης της Ένωσης για την ενίσχυση της οικονομικής και κοινωνικής συνοχής και ότι όλες οι κοινοτικές πολιτικές καθώς και οι εθνικές οικονομικές πολιτικές πρέπει να λαμβάνουν υπόψη το στόχο αυτό, όπως ορίζεται από το άρθρο 130Β της Συνθήκης ΕΚ,

ΣΤ. εκτιμώντας ότι οι δυσκολίες που αντιμετωπίσθηκαν κατά την εφαρμογή των διαρθρωτικών ταμείων κατά τη διάρκεια της πρώτης περιόδου της εφαρμογής των προγραμμάτων (1988-1993) πρέπει να ληφθούν υπόψη στα ΚΠΣ της τρέχουσας περιόδου,

Ζ. αναμένοντας ότι θα υποβληθεί το 1996 η έκθεση σχετικά με την συνοχή, στην οποία πρέπει να περιλαμβάνονται τα οριστικά στοιχεία που αφορούν τα αποτελέσματα της υπό εξέταση περιόδου (1988-1993), και με την προοπτική της Διακυβερνητικής Διάσκεψης για την αναθεώρηση της Συνθήκης,

1. εκφράζει τη λύπη του για τη σημαντική καθυστέρηση της δημοσίευσης της ετήσιας έκθεσης για το 1993 και ζητεί από την Επιτροπή να υποβάλει την αντίστοιχη έκθεση για το οικονομικό έτος 1994 πριν από το τέλος του 1995[semigr ]

2. εκφράζει τη λύπη του για το γεγονός ότι η Επιτροπή δεν είναι ακόμη σε θέση να καταρτίσει ολοκληρωμένο απολογισμό της εφαρμογής των διαρθρωτικών ταμείων για την περίοδο 1988-1993[semigr ] θεωρεί ότι ο απολογισμός αυτός είναι απόλυτα αναγκαίος για τη διαμόρφωση της μελλοντικής πολιτικής όσον αφορά την οικονομική και κοινωνική συνοχή στο πλαίσιο της αναθεώρησης των Συνθηκών[semigr ]

3. επικρίνει το γεγονός ότι η Επιτροπή δεν έχει πραγματοποιήσει γενικό απολογισμό των παρεμβάσεων των διαρθρωτικών ταμείων για ολόκληρη την περίοδο στήριξης, παρά μόνον έχει υποβάλει μεμονωμένες ετήσιες εκθέσεις, με αποτέλεσμα να μην υπάρχει μέχρι σήμερα συστηματική ανάλυση όσον αφορά την επιτυχία της μεταρρύθμισης των διαρθρωτικών ταμείων από το έτος 1988[semigr ]

4. γνωρίζει τις δυσχέρειες που απορρέουν από το γεγονός ότι μεμονωμένα μέτρα συνεχίζονται και μετά την πραγματική λήξη της περιόδου στήριξης[semigr ] θεωρεί ωστόσο απαραίτητο να υποβάλλει η Επιτροπή στο μέλλον έκθεση αξιολόγησης αμέσως μετά τη λήξη κάθε πολυετούς περιόδου[semigr ]

5. επικρίνει την ελλιπή και αόριστη ενημέρωση του Κοινοβουλίου και καλεί την Επιτροπή να υποβάλει στο μέλλον πλήρη και συγκρίσιμα στοιχεία ούτως ώστε το Κοινοβούλιο να είναι σε θέση να διαμορφώσει δική του άποψη[semigr ]

6. υπενθυμίζει στην Επιτροπή ότι με την έγκριση της αναθεώρησης των κανονισμών για τα διαρθρωτικά ταμεία το 1993, στο Κοινοβούλιο δεν είχαν υποβληθεί συγκεκριμένα και λεπτομερή στοιχεία από τα κράτη μέλη για την πρόοδο της μεταρρύθμισης και ζητεί από την Επιτροπή να υποβάλει τα κύρια στοιχεία της αναθεώρησης -δηλαδή μεγαλύτερη ευελιξία, συγκέντρωση, νέος στόχος 4- στη δέουσα αξιολόγηση, προκειμένου να αποτραπεί στο μέλλον (1999) η επανάληψη της δυσάρεστης αυτής κατάστασης[semigr ]

7. θεωρεί ότι για να υπάρχει καλύτερη πληροφόρηση για τη σημασία των διαρθρωτικών ταμείων της ΕΕ στα κράτη μέλη, η Επιτροπή πρέπει να παρέχει περισσότερες πληροφορίες σχετικά με τα προγράμματα και τις πιστώσεις που εγκρίνει και να ενεργεί με μεγαλύτερη διαφάνεια στον τομέα αυτό[semigr ]

8. επιβεβαιώνει, εξαιτίας των δυσκολιών που αντιμετωπίσθηκαν κατά την εφαρμογή των ταμείων, όπως προκύπτει από την ετήσια έκθεση, ότι η ποιότητα των προγραμμάτων αποτελεί προϋπόθεση sine qua non για την αποτελεσματικότητα των διαρθρωτικών πολιτικών[semigr ] είναι επίσης πεπεισμένο ότι η ποιότητα αυτή εξαρτάται από το βαθμό συμμετοχής των οικονομικών, κοινωνικών και πολιτικών, τοπικών και περιφερειακών φορέων στην εκτέλεση των προγραμμάτων[semigr ]

9. διαπιστώνει ότι η έλλειψη τεχνικών μέσων στις περιφερειακές και τοπικές διοικήσεις ή τα θεσμικά προβλήματα που επηρεάζουν τις σχέσεις μεταξύ των διαφόρων διοικητικών αρχών αποτελούν την αιτία τους ατελούς προγραμματισμού και κατά συνέπεια της αναποτελεσματικής εφαρμογής των διαρθρωτικών ταμείων, καθώς και, σε ορισμένες περιπτώσεις, της ανεπαρκούς απορρόφησης των ενισχύσεων[semigr ] θεωρεί, ωστόσο, ότι τα σφάλματα του παρελθόντος πρέπει να αποτελούν δίδαγμα και ότι πρέπει να ενισχυθεί ο ρόλος των λειτουργικών προγραμμάτων που προορίζονται ειδικά για την κατάρτιση στελεχών του δημοσίου τομέα καθώς και της τεχνικής βοήθειας που χορηγείται για την υποστήριξη των δημόσιων διοικήσεων, με τη βοήθεια στρατηγικής που να μπορεί να βελτιώσει κατά την τρέχουσα περίοδο (1994- 1999) την αποτελεσματικότητα των κοινοτικών ενισχύσεων[semigr ]

10. υπογραμμίζει εκ νέου τη σημασία της τεχνικής βοήθειας και κρίνει, όπως και το Ελεγκτικό Συνέδριο, ανεπαρκή και καθυστερημένη τη χορήγηση της τεχνικής βοήθειας κατά την προηγούμενη περίοδο εφαρμογής των προγραμμάτων[semigr ] ζητεί από την Επιτροπή να χρησιμοποιεί ευρύτερα τις προσφερόμενες δυνατότητες τεχνικής βοήθειας, τόσο στο πλαίσιο των ΚΠΣ, όσο και τη δική της πρωτοβουλία, στην αρχική αυτή φάση την οποία διανύουμε[semigr ]

11. θεωρεί την πληροφόρηση βασικό στοιχείο για την πλήρη συμμετοχή των διαφόρων οικονομικών, κοινωνικών και πολιτικών φορέων στην εφαρμογή των κοινοτικών διαρθρωτικών πολιτικών[semigr ] κρίνει τελείως ακατάλληλα και ανεπαρκή τα μέτρα πληροφόρησης των κρατών μελών, τα οποία πρέπει κατ' αρχάς να επιτρέπουν την πρόσβαση των άμεσα ενδιαφερομένων, κυρίως σε τοπικό επίπεδο, στα διοικητικά κυκλώματα, που διαχειρίζονται την εφαρμογή των ΚΠΣ και των λειτουργικών προγραμμάτων και δηλώνει ότι δεν έχει εμπιστοσύνη στην εφαρμογή των κανόνων πληροφόρησης και δημοσίευσης για την τρέχουσα περίοδο 1994-1999, επειδή πρακτικά δεν υπάρχει τέτοιου είδους πληροφόρηση[semigr ]

12. θεωρεί αναγκαίο, λόγω της υπερβολικά ελαστικής διατύπωσης των κανονισμών, να ενισχυθεί στην πράξη η εφαρμογή της αρχής της συνεργασίας με τις περιφερειακές και τοπικές αρχές καθώς και τους κοινωνικούς εταίρους και ζητεί από την Επιτροπή να αυξήσει τις απευθείας επαφές με τις αρχές αυτές και τους οικονομικούς παράγοντες[semigr ]

13. επαναλαμβάνει ότι πρέπει να ενισχυθεί ο ρόλος των συνοδευτικών επιτροπών[semigr ]

14. θεωρεί σκόπιμο να απλοποιηθεί η διαχείριση των διαρθρωτικών ταμείων, τόσο σε εθνικό όσο και σε κοινοτικό επίπεδο[semigr ]

15. επεξεργάζεται με ενδιαφέρον τις πληροφορίες που περιλαμβάνονται στην έκθεση όσον αφορά την εφαρμογή του άρθρου 10 του Κανονισμού του ΕΤΠΑ[semigr ] κρίνει ότι η πληθώρα των στόχων που καλύπτονται από το εν λόγω άρθρο πρέπει να αναθεωρηθεί στη νέα αυτή φάση εφαρμογής των προγραμμάτων και πιστεύει ότι τα δίκτυα που χρηματοδοτούνται από το ταμείο αυτό πρέπει να χρησιμοποιούνται κατά προτεραιότητα για τη βελτίωση των τοπικών δυνατοτήτων για στρατηγικό προγραμματισμό, των τεχνικών δυνατοτήτων και της συμμετοχής των τοπικών και περιφερειακών φορέων στην εφαρμογή των ταμείων[semigr ]

16. εκφράζει την ανησυχία του για την εφαρμογή κατά τη νέα αυτή φάση της αρχής της προσθετικότητας, κυρίως σε σχέση με την εξασφάλιση της αποτελεσματικότητας των διαρθρωτικών ταμείων, εξαιτίας των δυσκολιών αξιολόγησης που αντιμετωπίσθηκαν κατά την προηγούμενη περίοδο, η οποία πρέπει να αποτελεί τη βάση του υπολογισμού κατά την τρέχουσα περίοδο[semigr ] επίσης, θεωρεί αναγκαία την ανάλυση της εθνικής διαρθρωτικής προσπάθειας ανά περιοχές, προκειμένου να εξασφαλίζεται η οικονομική σύγκλιση μεταξύ των διαφόρων περιφερειών των δικαιούχων κρατών μελών[semigr ]

17. διαπιστώνει με απογοήτευση ότι η εφαρμογή της αρχής της προσθετικότητας, μιας από τις σημαντικότερες των αρχών που διέπουν τη μεταρρύθμιση του 1988, δεν αποτέλεσε ακόμη αντικείμενο ικανοποιητικών ελέγχων εκ μέρους της Επιτροπής και ζητεί από την τελευταία να απαιτήσει από τα κράτη μέλη να θέσουν στη διάθεσή της τα απαραίτητα στοιχεία[semigr ]

18. θεωρεί ικανοποιητική την εκτέλεση του προϋπολογισμού για την περίοδο 1988- 1993, αλλά εκφράζει την ανησυχία για τις ανισότητες που παρατηρήθηκαν κατά την εκτέλεση σε ορισμένες ζώνες και για την καθυστέρηση που σημειώθηκε όσον αφορά το στόχο 2[semigr ] συμμερίζεται τις αμφιβολίες που εξέφρασε το Ελεγκτικό Συνέδριο σχετικά με την υπερβολικά σύντομη διάρκεια της περιόδου προγραμματισμού για τον εν λόγω στόχο[semigr ] θεωρεί επίσης ότι δεν είναι ικανοποιητικός ο άνισος ρυθμός εκτέλεσης κατά τη διάρκεια των 5 ετών, εκφράζει τις ανησυχίες του σχετικά με τη δυνατότητα να επαναληφθεί η κατάσταση αυτή και στην τρέχουσα περίοδο και κρίνει αναγκαίο, ήδη από τώρα, να προβλεφθεί η επόμενη αναθεώρηση των κανονισμών των διαρθρωτικών ταμείων αρκετά έγκαιρα ώστε να μη διακοπεί η χρηματοδότηση των δράσεων από τα ταμεία αυτά και να εξετασθούν χωρίς καθυστέρηση τα προγράμματα για να εξασφαλισθεί η ποιότητά τους[semigr ]

19. υπενθυμίζει στην Επιτροπή ότι δύο χρόνια μετά το τέλος της περιόδου εκτέλεσης της μεταρρύθμισης παραμένει ακόμη σημαντικός αριθμός υποχρεώσεων που δεν έχουν εκτελεσθεί και κινδυνεύουν να ακυρωθούν μετά τη λήξη των προθεσμιών[semigr ]

20. συμμερίζεται την άποψη της Επιτροπής σχετικά με την ανάγκη ενίσχυσης και αύξησης των επιτοπίων ελέγχων[semigr ] υποστηρίζει θερμά ότι πρέπει να υπάρχει συνεχής συντονισμός μεταξύ της Επιτροπής και του Ελεγκτικού Συνεδρίου για τη βελτίωση των χρηματοδοτικών ελέγχων και εκφράζει την ανησυχία του όσον αφορά τις ελλείψεις των εθνικών συστημάτων χρηματοδοτικού ελέγχου που επισημαίνονται στην 5η ετήσια έκθεση[semigr ]

21. πιστεύει ότι το νέο άρθρο 198 της Συνθήκης ΕΚ, το οποίο θα επιτρέψει τη χρηματοδότηση προγραμμάτων από την ΕΤΕ, θα έχει θετική επίδραση στο συντονισμό των δανείων και των επιχορηγήσεων, υπό την προϋπόθεση ότι θα εγκρίνονται πιστώσεις και προγράμματα μόνο εφόσον δεν είναι δυνατή η εξεύρεση πιστώσεων με ευνοϊκότερους όρους[semigr ] προτείνει στην Επιτροπή να εκμεταλλευθεί την εμπειρία της ΕΤΕ επιτρέποντας τη συμμετοχή της στο έργο της αξιολόγησης, και κυρίως όσον αφορά τα μεγάλα έργα υποδομής, ακολουθώντας το παράδειγμα του ταμείου συνοχής[semigr ]

22. επικροτεί το γεγονός ότι για τα προβλήματα συμβατότητας των δράσεων που χρηματοδοτούνται από τα διαρθρωτικά ταμεία με τις υπόλοιπες κοινοτικές πολιτικές και κυρίως με την πολιτική περιβάλλοντος απαιτείται προηγουμένως η εκτίμηση των περιβαλλοντικών επιπτώσεων[semigr ] ζητεί από την Επιτροπή να βελτιώσει το συντονισμό μεταξύ των υπηρεσιών της και συγκεκριμένα μεταξύ της ΓΔ ΧVΙ και της ΓΔ ΧΙ, προκειμένου να εξασφαλίζεται τόσο η αυστηρή τήρηση της κοινοτικής νομοθεσίας για το περιβάλλον, όσο και η αυστηρή συμμόρφωση των στόχων της διαρθρωτικής πολιτικής με τις αρχές που περιέχει το 5ο κοινοτικό πρόγραμμα για το περιβάλλον[semigr ]

23. σημειώνει ότι στην 5η έκθεση δεν αναφέρεται καθόλου η τήρηση των διατάξεων σχετικά με τις δημόσιες συμβάσεις[semigr ] ζητεί επίσης από την Επιτροπή, στην προσεχή ετήσια έκθεσή της, να αναφέρει τις διαπιστωθείσες περιπτώσεις ιδιωτικοποίησης των επενδύσεων που έχουν χρηματοδοτηθεί από τα διαρθρωτικά ταμεία[semigr ]

24. ζητεί από την Επιτροπή να αξιολογεί στις προσεχείς ετήσιες εκθέσεις τις γενικές συνέπειες της κοινοτικής διαρθρωτικής πολιτικής στον τομέα της απασχόλησης και μάλιστα της δημιουργίας νέων μακροπροθέσμων θέσεων εργασίας, όχι μόνον με μέτρα για τους ανθρωπίνους πόρους αλλά και με μέτρα για τις σχετικές υποδομές[semigr ]

25. ζητεί από την Επιτροπή να χρησιμοποιήσει νέους δείκτες για την αξιολόγηση της προόδου που επιτυγχάνεται με τα διαρθρωτικά μέτρα, οι οποίοι δεν θα μετρούν μόνον την οικονομική ανάπτυξη αλλά θα εκφράζουν και το βαθμό της ποιότητας του περιβάλλοντος και της σταθερής εξασφάλισης θέσεων εργασίας[semigr ] για το σκοπό αυτό πρέπει να υιοθετηθούν π.χ. οι δείκτες που αναφέρονται στην παράγραφο 39 του παρόντος ψηφίσματος[semigr ]

26. λαμβάνει γνώση ότι η Επιτροπή επισημαίνει την ύπαρξη διαχειριστικών προβλημάτων τα οποία ενδέχεται να δημιουργήσουν θέμα νομιμότητας της εκτέλεσης των ταμείων (διαφάνεια των διοικητικών και λογιστικών διαδικασιών, συμβάσεις, δημοπρασίες και αναθέσεις) και ζητεί από την Επιτροπή να εκπονήσει εμπεριστατωμένη έκθεση σχετικά με το θέμα αυτό, ενώ αναμένει την ειδική έκθεση του Ελεγκτικού Συνεδρίου σχετικά με τις ατασθαλίες και τις απάτες στον τομέα των διαρθρωτικών ταμείων, η οποία ζητήθηκε από την έκθεση απαλλαγής για το οικονομικό έτος 1993 ((EE C 109 της 1.5.1995, σ. 59)), προτού προτείνει νομοθετικά ή δημοσιονομικά μέτρα που θα έχουν ως στόχο την αντιμετώπιση του ανησυχητικού αυτού φαινομένου[semigr ]

27. ζητεί από την Επιτροπή να πράξει ότι είναι δυνατόν ώστε να τηρηθούν οι προθεσμίες οι οποίες προβλέπονται από την κοινοτική νομοθεσία όσον αφορά την καταβολή της κοινοτικής συμμετοχής στις εθνικές αρχές και εν συνεχεία τη διάθεση, εκ μέρους των τελευταίων, των πόρων αυτών στους τελικούς αποδέκτες, επαναλαμβάνοντας ωστόσο ότι καθίσταται αναγκαία μια νομοθετική μεταρρύθμιση η οποία θα έχει ως στόχο:

- να καταστήσει υποχρεωτική την κατάθεση της χορηγούμενης ενίσχυσης στο ταμείο της Κεντρικής Τράπεζας με προκαθορισμένα επιτόκια μέχρις ότου οι πόροι αυτοί καταβληθούν στον τελικό αποδέκτη[semigr ]

- να καταστήσει υποχρεωτική τη διάθεση για τη χρηματοδοτούμενη δράση των τόκων που παράγονται[semigr ]

28. ζητεί από την Επιτροπή να λάβει πρωτοβουλίες που θα έχουν ως στόχο την ενίσχυση του συστήματος των ελέγχων, τόσο επί εθνικού όσο και επί κοινοτικού επιπέδου και ιδιαιτέρως με:

- την αύξηση του αριθμού των επιτοπίων ελέγχων και του καλύτερου συντονισμού των[semigr ]

- την ανάληψη αποφασιστικής δράσης στα πλαίσια των εταιρικών σχέσεων που θα έχει ως στόχο τον εξορθολογισμό των εθνικών ελέγχων έστω και αν προς τούτο χρειαστεί νομοθετική τροποποίηση η οποία θα προβλέπει την ανάγκη εφαρμογής του άρθρου 24 του κανονισμού 4253/88 σε περίπτωση ανεπάρκειας του εθνικού συστήματος[semigr ]

29. υποστηρίζει ότι η αξιολόγηση των αποτελεσμάτων του ταμείου σε σχέση με τους διαρθρωτικούς στόχους τους οποίους επιδιώκουν αυτά, θα πρέπει να είναι βασική προϋπόθεση για να χορηγηθεί η αρωγή της Κοινότητας και για την ικανοποίηση της ευρωπαϊκής κοινής γνώμης[semigr ] προς τούτο ζητεί από την Επιτροπή να δεσμευθεί ότι στο μέλλον θα προβεί:

- σε αξιολόγηση της αποτελεσματικότητας των ταμείων όσον αφορά την μακροπρόθεσμη προσφορά και τις συναφείς οικονομικές μακρομεταβλητές (επενδύσεις, απασχόληση, εμπορικό ισοζύγιο, κλπ.)[semigr ]

- σε λεπτομερή αξιολόγηση όσον αφορά το βαθμό εσωτερικής καθώς, και δημοσιονομικής και οικονομικής αποδοτικότητας των χρηματοδοτουμένων σχεδίων[semigr ]

Ειδικές παρατηρήσεις όσον αφορά το ΕΚΤ

30. επικρίνει το γεγονός ότι τα στοιχεία για τη συμμετοχή των γυναικών στα προγράμματα που συγχρηματοδοτούνται από το ΕΚΤ είναι ανεπαρκή[semigr ]

31. συμμερίζεται την άποψη της Επιτροπής να δοθεί προτεραιότητα στις επενδύσεις για την ανάπτυξη των ανθρωπίνων πόρων εν όψει της συνεχιζόμενης μαζικής ανεργίας και καλεί την Επιτροπή να υλοποιήσει τις διακηρυγμένες της αρχές[semigr ]

32. επιβεβαιώνει την άποψή του ότι για την καταπολέμηση της μακροχρόνιας ανεργίας και την προώθηση της επαγγελματικής ένταξης των νέων (παλαιοί στόχοι 3 και 4, νέος στόχος 3), οι επενδύσεις του ΕΚΤ πρέπει να κατευθύνονται σε μεγαλύτερο βαθμό προς μία ενεργητική πολιτική για την αγορά εργασίας και όχι προς μία πολιτική που διασφαλίζει απλώς το εισόδημα[semigr ]

33. αναμένει από την Επιτροπή ότι, στα κοινοτικά πλαίσια στήριξης και τα επιχειρησιακά προγράμματα 1994-1999, οι στόχοι των παρεμβάσεων θα καταστούν ακριβέστεροι και θα ποσοτικοποιηθούν, ούτως ώστε να είναι δυνατή μια ικανοποιητική εκ των υστέρων αξιολόγηση των παρεμβάσεων[semigr ]

34. ζητεί ενεργότερη συμμετοχή των κοινωνικών εταίρων καθώς και των φορέων που είναι επιφορτισμένοι σε τοπικό επίπεδο με θέματα εκπαίδευσης και απασχόλησης, ιδίως όσον αφορά τις παρεμβάσεις προς όφελος των ανθρωπίνων πόρων[semigr ]

35. σημειώνει την έλλειψη πληροφοριών όσον αφορά τα συμπεράσματα των ελέγχων των ειδικών προγραμμάτων EUROQUALIFICATION και ΚΟΙΝΩΝΙΚΟΣ ΔΙΑΛΟΓΟΣ (άρθρο πρώτο, σημεία α) και γ) του κανονισμού ΕΟΚ αριθ. 4255/88) του 1993 και ζητεί από την Επιτροπή μεγαλύτερη διαφάνεια στον τομέα αυτό[semigr ]

36. επικρίνει το γεγονός ότι η έκθεση για τις δράσεις του ΕΚΤ δεν περιέχει ακριβή, πλήρη και συγκρίσιμα -και συνεπώς αξιοποιήσιμα- στοιχεία, όπως για παράδειγμα σχετικά με τα ποσοστά εξεύρεσης και διακοπής της εργασίας, γεγονός που δεν επιτρέπει μια τεκμηριωμένη αξιολόγηση[semigr ]

37. εκφράζει τη λύπη του για την έλλειψη στην ετήσια έκθεση πληροφοριών για τις συνέπειες των κοινοτικών πρωτοβουλιών υπέρ των ανθρωπίνων πόρων στην απασχόληση και επικρίνει τούτο για μία ακόμη φορά, δεδομένου ότι οι πρωτοβουλίες αυτές καθυστέρησαν στην υλοποίησή τους και επικρίθηκαν από το Ελεγκτικό Συνέδριο για την κακή τους διαχείριση[semigr ]

38. αναμένει από την Επιτροπή την ταχεία υποβολή λεπτομερών εκθέσεων αξιολόγησης σχετικά με την τήρηση της αρχής της συμπληρωματικότητας των κονδυλίων, ιδίως υπό το πρίσμα της αρχής της επιστροφής τους των πιστώσεων[semigr ]

39. ζητεί, ιδίως για την αξιολόγηση της προόδου που επετεύχθη χάρις στη συνεισφορά του ΕΚΤ, να ληφθούν υπόψη δείκτες που έχουν μεγαλύτερη αξιοπιστία από τους ρυθμούς αύξησης του Ακαθάριστου Εθνικού Προϊόντος (ΑΕΠ), τα ποσοστά ανεργίας ή τη συμβολή του ΕΚΤ στις δημόσιες επενδύσεις για την απασχόληση και την καταπολέμηση της ανεργίας[semigr ] ως παραδείγματα θα μπορούσαν να αναφερθούν:

α) η κατάσταση στην αγορά εργασίας:

- εξέλιξη του ποσοστού ανεργίας (ιδίως εντός των ομάδων στόχου των παρεμβάσεων του ΕΚΤ),

- εξέλιξη της συνολικής απασχόλησης και των ελεύθερων θέσεων,

β) το επίπεδο των προσόντων:

- αλλαγές όσον αφορά τα σχολικά καθώς και τα επαγγελματικά προσόντα στα κράτη μέλη και τις περιφέρειες, και ιδίως τα ποσοστά εκπαίδευσης των νέων, των ανέργων μακράς διάρκειας και των ομάδων που αντιμετωπίζουν προβλήματα στην αγορά εργασίας,

- αριθμός των ωφεληθέντων από τις ενισχύσεις του ΕΚΤ (συνολικά και κατά έτος),

- κόστος των μέτρων εκπαίδευσης, μετεκπαίδευσης και επιμόρφωσης ανά συμμετέχοντα, αναλυτικά κατά είδος και έκταση του μέτρου στήριξης,

γ) πληροφορίες και αξιολόγηση του περιεχομένου των μέτρων στήριξης:

- ποσοστό των ατόμων που διέκοψαν ένα μέτρο στήριξης με αποτέλεσμα να μην επιτύχουν το στόχο της απόκτησης προσόντων[semigr ]

- στοιχεία για τα ποσοστά παρακολούθησης τακτικών εκπαιδευτικών προγραμμάτων από όσους συμμετείχαν σε προγράμματα βασικής εκπαίδευσης[semigr ]

- στοιχεία για τα ποσοστά συμμετοχής σε άλλα προγράμματα κατάρτισης από όσους συμμετείχαν σε ένα πρόγραμμα επαγγελματικής κατάρτισης που στηρίχθηκε από το ΕΚΤ[semigr ]

- ποσοστό εξεύρεσης εργασίας ανδρών και γυναικών που συμμετείχαν σε ένα μέτρο στήριξης[semigr ]

δ) η εξέλιξη των εισοδημάτων και των μισθών[semigr ]

40. συμμερίζεται την άποψη της Επιτροπής ότι, με βάση τις εμπειρίες για τις περιφέρειες του στόχου 2, είναι απαραίτητες και στο μέλλον προληπτικές δράσεις καθώς και η προώθηση της επαγγελματικής κινητικότητας προκειμένου να διευκολυνθεί η διαρθρωτική αλλαγή στις περιφέρειες αυτές και να ληφθούν τα κατάλληλα μέτρα όσον αφορά την πολιτική για την αγορά εργασίας[semigr ]

41. υπογραμμίζει εκ νέου, αναφορικά με την πρακτική εφαρμογή του νέου κανονισμού για το Κοινωνικό Ταμείο, τη σημασία μιας ολοκληρωμένης προσπάθειας που να στηρίζεται στις ατομικές ανάγκες των ανέργων, π.χ. με την ανάλυση των υπαρχόντων προσόντων, την παροχή επαγγελματικών συμβουλών, τη σύνδεση θεωρητικών γνώσεων και επαγγελματικής εμπειρίας[semigr ]

42. τονίζει την ανάγκη να διασφαλισθεί σε όλα τα κράτη μέλη ότι τα μέτρα κατάρτισης και επιμόρφωσης που συγχρηματοδοτούνται από το ΕΚΤ καταλήγουν σε αναγνωρισμένα προσόντα[semigr ]

43. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.